stanford-oval/wikipedia huggingface dataset:
Diego Corpache

| Henkilötiedot |
| --- | --- | --- | --- |
Koko nimi: Diego Fernando Corpache
Syntymäaika: 21. toukokuuta 1976 (ikä 48)
Syntymäpaikka: Buenos Aires, Argentiina
Pelipaikka: puolustaja
Pituus: 183 cm
Seurat
| Vuodet | Seura | O | (M) |
| 1996–2000 | Deportivo Español | 87 | (0) |
| 2001–2008 | FC Inter | 152 | (4) |
| 2003–2004 | → VG-62 (laina) | 4 | (0) |
| 2009 | Haka | 15 | (1) |
| Yhteensä | Yhteensä | 258 | (5) |
Maajoukkue
| 1995 | Argentiina U20 | 3 | (0) |
Valmennusura
2010–2014: TPS (apuv.)
 Seurajoukkueuran tilastot kattavat vain kansalliset sarjat.
Diego Fernando Corpache (s. 21. toukokuuta 1976 Buenos Aires, Argentiina) on entinen argentiinalainen jalkapalloilija. Hän oli pelipaikaltaan keskuspuolustaja.
Corpache debytoi kahdenkymmenen vuoden ikäisenä Argentiinan pääsarjassa Deportivo Españolissa ja pelasi joukkueessa viiden kauden ajan. Hän toimi joukkueensa kapteenina vuosina 1998–2000. Kaudeksi 2001 Corpache siirtyi Veikkausliigaan FC Interin joukkueeseen. Hän nousi Interissä pelaamansa kuuden kauden aikana puolustuksen johtohahmoksi ja joukkueen kapteeniksi. Kauden 2006 jälkeen seura ja Corpache eivät kuitenkaan enää tehneet jatkosopimusta. Heinäkuussa 2007 Corpache kävi harjoittelemassa Helsingin Jalkapalloklubin kanssa, mutta teki lopulta sopimuksen vanhan seuransa FC Interin kanssa. Corpache pelasi Interissä myös kauden 2008 ja solmi talvella 2009 yksivuotisen sopimuksen Valkeakosken Hakan kanssa.
Argentiinan kansalaisuuden ohella Corpachella on myös Italian passi.
Aiheesta muualla

Haka teki sopimukset Corpachen ja Bäckmanin kanssa (Arkistoitu – Internet Archive)
Veikkausliigan pelaajakortti
Dharma ja Greg

| Dharma ja Greg> Dharma & Greg |
| --- | --- |
Tyyli:  tilannekomedia
Kestoaika:  noin 22 minuuttia
Luoja(t):  Dottie Dartland Chuck Lorre
Pääosissa:   Jenna Elfman  Thomas Gibson  Joel Murray  Mimi Kennedy  Alan Rachins  Mitch Ryan  Susan Sullivan  Shae D'Lyn  Susan Chuang  Helen Greenberg 
Alkuperämaa:   Yhdysvallat
Alkuperäiskieli:  englanti
Verkko:   ABC  MTV3  Subtv
Esitetty:  24. syyskuuta 1997 –  30. huhtikuuta 2002
Tuotantokausia:  5
Jaksoja:  119
Tunnuskappale:  Dharma & Greg
Tuotanto
Tuottaja(t):  Dottie Dartland Chuck Lorre
Vastaava(t) tuottaja(t):   Chuck Lorre  Brian Medavoy  Erwin More  (kaikki; koko ajon)  Dottie Dartland  (1997-1999)  Regina Stewart  (1999-2000)  Bill Prady  (1999-2002) 
Aiheesta muualla
IMDb 
Dharma ja Greg (Dharma & Greg) oli yhdysvaltalainen tilannekomediasarja, jota esitettiin Yhdysvalloissa ABC:llä vuosina 1997–2002. Suomessa sarjaa on esitetty MTV3:lla ja Subilla.
Sarja perustuu kahden henkilön, Dharman ja Gregin, väliseen suhteeseen. He ovat kotoisin hyvin erilaisista perheistä niin elämänkatsomuksen, elintason kuin arvomaailmankin osalta. Dharma (Jenna Elfman) on hippiperheen tytär, kun taas Greg (Thomas Gibson) on rahakkaasta perheestä lähtöisin oleva asianajaja. Naimisiin he päätyivät ensimmäisillä treffeillään.
Sarja keskittyy pääparin avioelämään ja kompromisseihin, joita he joutuvat suhteessaan tekemään erilaisen elämänkatsomuksensa ja taustansa vuoksi. Dharman ja Gregin vanhemmat kuvataan varsin kärjistettyinä hahmoina, hippien ja raharikkaiden stereotypioina, kun taas pääpari kuvataan enemmän keskiluokkaisina, ”tavallisina tallaajina”. Sarjan tapahtumat sijoittuvat pääosin San Franciscoon.
Sarja päättyi vuonna 2002 yhtä aikaa sarjojen Spin City ja Vielä kerran kanssa. Syynä tähän olivat alhaiset katsojaluvut sekä muutokset kohderyhmissä.[lähde? ]
Jokaisen Dharma ja Gregin jakson lopussa ruudulla vilahtaa viesti. Nämä viestit (”turhamaisuuskortit”) ovat sarjan tuottajan Chuck Lorren käsialaa ja kuvastavat hänen henkilökohtaisia mielipiteitään eri asioista.
Päähenkilöt

Dharma Freedom Montgomery os. Finkelstein (Jenna Elfman) on Gregin vaimo. Dharma on äärimmäisen pirtsakka ja hieman omalaatuinen ja rohkaisee miestään etsimään onnea rahan perässä juoksemisen sijaan. Kotikoulutuksensa vuoksi Dharma ei täysin sisäistä länsimaista kulttuuria. Nimi Dharma on sanskritia ja tarkoittaa luonnonlakia tai luonnollista tapaa.
Gregory "Greg" Clifford Montgomery (Thomas Gibson) on Dharman aviomies. Greg on tunnollinen ja kunnollinen, mutta joskus myös yllättävän avomielinen.
Katherine "Kitty" Montgomery (Susan Sullivan) on Gregin äiti. Kitty on snobi, joka vastustaa Dharman ja tämän sukulaisten maailmankatsomusta ja tapoja, ja saa usein Dharman tuntemaan syyllisyyttä.
Edward Montgomery (Mitch Ryan) on Gregin isä. Hänen tapansa naisten kanssa kommunikointiin ja toimimiseen keskittyy siihen, että hän pyrkii olemaan mahdollisimman etäällä koko aiheesta. Edward on Montgomery Industries -yhtiön pääjohtaja, joka pysyttelee toimessaan vain sen vuoksi, että voisi katsella hinaajien purjehtivan toimistonsa ikkunan ohitse. Edward on hyvää pataa Dharman isän Larryn kanssa, mikä ärsyttää Kittyä.
Abigail "Abby" Kathleen O'Neil (Mimi Kennedy) on Dharman rakastava äiti, joka haluaisi tyttärensä ja vävynsä hankkivan lapsia, usein todeten "Feel free to have sex anywhere." (läh. vast. "Harrastakaa seksiä kuin olisitte kotonanne"). Vaikka hän on avoimesti kasvattanut yhden lapsen, Abby ja Larry eivät ole naimisissa.
Myron Lawrence "Larry" Finkelstein (Alan Rachins) on Dharman isä: hippi, joka suhtautuu epäilevästi, jopa vainoharhaisesti Yhdysvaltain hallitukseen, ja hieman varauksellisesti Gregiin, ja jolta tuntuu puuttuvan lähimuisti.
Jane Deaux (lyhyen aikaa myös Jane Cavanaugh) (Shae D'Lyn) on Dharman ystävä, jonka mielestä kaikki miehet ovat enemmän tai vähemmän pahoja. Sarjan aikana Janen hiusten väri muuttuu mustasta ensin punaiseksi ja sitten vaaleaksi. Shae D'Lyn lähti sarjasta neljännen tuotantokauden jälkeen, ja esiintyi kerran vierailevana näyttelijänä viidennellä tuotantokaudella.
Peter "Pete" James Cavanaugh (Joel Murray) on Gregin lakimiesystävä ja kollega. Hän on huomattavan epäpätevä, moraaliton sekä laiska. Hän oli lyhyen aikaa naimisissa Janen kanssa.
Palkinnot

Dharma ja Greg oli useasti ehdolla eri palkintojen saajaksi, ja se on voittanutkin muutamia palkintoja. Esimerkiksi Dharmaa esittänyt Jenna Elfman on voittanut Golden Globe -palkinnon.
Aiheesta muualla

Dharma ja Greg Internet Movie Databasessa (englanniksi)
Kaikki Dharman ja Gregin ”vanity cardit”
Aina Kaila

Aina Maria Kaila (o.s. Drake, 23. toukokuuta 1869 Rautalampi – 1. toukokuuta 1937 Turku)oli suomalainen politiikassa toiminut henkilö. Hän kirjoitti lehtiin artikkeleita ja julkaisi yhden lastenkirjan, joka on käännetty myös viroksi.
Kailan vanhemmat olivat kauppias Otto Arvid Drake ja Betty Maria Tillgren. Hän valmistui Helsingin tyttökoulusta 1887 ja meni 1889 naimisiin tulevan arkkipiispan Erkki Kailan (nimi vuoteen 1906 Erik Johansson) kanssa.
Kaila kävi tyttökoulun (1887). Hän toimi vanhan suomalaisen puolueen naisvaliokunnan puheenjohtajana 1909–1912 ja oli Kansallisen kokoomuspuolueen naisvaliokunnanensimmäinen  puheenjohtaja vuodesta 1919, kun se perustettiin.
Teos

Pikku Annin elämästä. Kansa, Helsinki 1908 (ilmestyi 1922 vironkielisenä käännöksenä nimellä Väikese Anni elulug, käännös Anna Prants. Kirjastuse Ühisus Kool, 1922)
December Boys

| December Boys |
| --- | --- |

Ohjaaja:  Rod Hardy
Käsikirjoittaja:  Marc Rosenberg
Tuottaja:  Richard Becker
Säveltäjä:  Carlo Giacco (käännä suomeksi)
Kuvaaja:  David Connell
Leikkaaja:  Dany Cooper
Pääosat:   Daniel Radcliffe  Lee Cormie  Christian Byers  James Fraser 
Valmistustiedot
Valmistusmaa:  Australia
Tuotantoyhtiö:  Warner Independent Pictures
Levittäjä:  Warner Bros. Netflix Becker Group
Ensi-ilta:   Yhdysvallat 14. syyskuuta 2007  Australia 20. syyskuuta 2007 
Kesto:  105 min
Alkuperäiskieli:  englanti
Budjetti:  4 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
December Boys on vuonna 2007 julkaistu australialainen elokuva, jonka ohjasi Rod Hardy ja kirjoitti Marc Rosenberg. Elokuva perustui Michael Noonanin samannimiseen kirjaan. USA:ssa elokuva julkaistiin 14. syyskuuta 2007 ja Australiassa 20. syyskuuta 2007. Suomessa elokuva ei tullut lainkaan teattereihin, mutta sen voi tilata DVD:llä.
Roolit

| 0 | 1 | 2 |
| --- | --- | --- |
|  Daniel Radcliffe  | … |  Maps   |
|  Lee Cormie  | … |  Misty   |
|  Christian Byers  | … |  Spark   |
|  James Fraser  | … |  Spit   |
|  Jack Thompson  | … |  Bandy McAnsh   |
|  Teresa Palmer  | … |  Lucy   |
|  Sullivan Stapleton  | … |  Fearless   |
|  Victoria Hill  | … |  Teresa   |
|  Kris McQuade  | … |  Rouva McAnsh   |
|  Ralph Cotterill  | … |  Shellback   |
|  Frank Gallacher  | … |  Isä Scully   |
Kuvauspaikat

Suurin osa elokuvasta kuvattiin Kangaroo saarella, Etelä-Australian rannikolla.
Osa elokuvasta kuvattiin kiviluolilla Flindeers Chase -kansallispuistossa.
Lahtea kuvattiin monissa eri paikoissa. "Käsikirjoituksen kuvaus lahdesta oli kaunis mutta myös autio. Lahtia ei ole kovin helppo löytää, mutta Kangaroo saaren lahti oli täydellinen. Se on suoraan lännessä, joten aurinko laskee niemekkeiden välistä ja antaa taianomaisen tunnelman." Ryhmä "kuvasi myös kiviluolilla, Admiralin holviportilla ja Second Valleyssa. Joten se on paikkojen kokoelma, jotka sulautuvat yhteen ja muodostavat kuvitteellisen Lahden."
Den döende dandyn

| Den döende dandyn Magnus Uggla |
| --- | --- | --- |

Studioalbumin tiedot
 Äänitetty : 1986
 Julkaistu: 1986
 Tuottaja(t): Peter Ljung, Anders Henriksson
 Tyylilaji: pop, rock
 Kesto: 40.07
 Levy-yhtiö: Columbia
Magnus Ugglan muut julkaisut
| Collection 1985 | Den döende dandyn 1986 | Allting som ni gör kan jag göra bättre 1987 |
Den döende dandyn on ruotsalaisen Magnus Ugglan vuonna 1986 julkaistu albumi. Albumi on Ugglan seitsemäs studioalbumi ja kymmenes albumi yhteensä. Se nauhoitettiin Polar Studios AB -studiossa.
Albumi sisältää muun muassa menestyskappaleet Joey killer, Passionsfrukt ja Fula gubbar. Albumilta julkaistua Joey killer -singleä on myyty yli 60 000 kappaletta. Fula gubbar -kappaleen kertosäkeeseen Uggla sai innoitusta Georg Philipp Telemannin kuoroteoksesta.
Albumin kansikuvassa on The Beatlesin Keltainen sukellusvene -elokuvan tyylinen piirros Ugglasta.
Kappaleet

Kappaleet ovat Magnus Ugglan kirjoittamia, ellei toisin mainita.
Staffans matematik – 4.53
Joey Killer – 4.29
Rumpnissar – 5.03
Varje gång jag ser dig – 4.58
Fula gubbar – 4.17
Herr servitör – 4.49 (säv. Nick Gilder, James McCulloch, Magnus Uggla)
Mattläggar-Oves hjulsång – 4.15
Passionsfrukt – 3.51
Den döende dandyn – 4.07
Muusikot

Magnus Uggla – laulu
Per Lindvall – rummut
Peter Ljung – basso, koskettimet
Henrik Jansson – kitara
Staffan Birkenfalk, Benna Sörman, Nysse Nyström – kuoro
88 (luku)

| --- | --- |
Luonnolliset luvut
88 ← 80 81 82 83 84 85 86 87 88 89 →
Kardinaaliluku: kahdeksankymmentäkahdeksan, (kahdeksanyhdeksättä)
Järjestysluku: kahdeksaskymmeneskahdeksas, (kahdeksasyhdeksättä)
Tekijät: 1, 2, 4, 8, 11, 22, 44, 88
Alkutekijät:  2^{3}\cdot 11

Roomalainen numero: LXXXVIII
Binääriluku: 1011000
Oktaaliluku: 130
Duodesimaaliluku: 74
Heksadesimaaliluku: 58
Vigesimaaliluku: 48
88 (kahdeksankymmentäkahdeksan) on luonnollinen luku, jota edeltää luku 87 ja seuraa luku 89.
Matematiikassa

88 on yhdistetty, runsas ja puolitäydellinen luku.
88 on kuusitoistakulmioluku.
88 on Harshad-luku oktaalijärjestelmässä (1308).
88 on palindromi viisijärjestelmässä (3235).
88 esiintyy Narayanan lehmiksi kutsutussa lukujonossa.
88 kuuluu Erdősin–Woodsin lukuihin.
88 on ”käytännöllinen luku” (engl. practical number), koska jokainen positiivinen kokonaisluku luvun 88 tekijöiden summaan (180) saakka voidaan muodostaa luvun 88 eri tekijöiden summana.
88 on ”koskematon luku” (engl. untouchable number), koska minkään luonnollisen luvun itseään pienempien tekijöiden summa ei ole 88.
88 on jaollinen tekijöidensä määrällä (8).
88 voidaan muodostaa neljän peräkkäisen alkuluvun summana:  17+19+23+29.
Luonnontieteissä

Jaksollisessa järjestelmässä 88 on radiumin järjestysluku.
Strontium-88 on strontiumin vakaa ja luonnossa yleisin isotooppi.
Neodyymi-148 on neodyymin vakaa isotooppi, jonka neutroniluku on 88.
Samarium-150 on samariumin vakaa isotooppi, jonka neutroniluku on 88.
Merkuriuksen kiertoaika Auringon ympäri on noin 88 Maan vuorokautta.
88 Thisbe on pikkuplaneetta.
Tähdistöjä katsotaan olevan 88 kappaletta.
Muissa yhteyksissä

Junkers Ju 88 oli saksalainen pommikone.
Saksalaista 8,8 cm FlaK 18 -ilmatorjuntatykkiä kutsuttiin ”kasikasiksi”.
Uusnatsit käyttävät lukua 88 lyhenteenä natsitervehdykselle Heil Hitler, koska H on aakkosten kahdeksas kirjain.
Tavallisessa pianossa on 88 kosketinta.
Paluu tulevaisuuteen -elokuvissa DeLorean-auton on saavutettava 88 mailin tuntinopeus voidakseen matkustaa ajassa.
Kantatie 88 kulkee Raahen ja Iisalmen välillä.
Eurooppatie E88 kulkee Turkissa.
Käännös suomeksi
Akhil Bharatiya Vidyarthi Parishad

Akhil Bharatiya Vidyarthi Parishad (lyh. ABVP) on intialainen hindunationalistinen opiskelijajärjestö, jota pidetään Rashtriya Swayamsevak Sanghin (RSS) opiskelijajärjestönä. Päätös järjestön perustamisesta tehtiin vuonna 1948, mutta se rekisteröitiin virallisesti vasta 9. heinäkuuta 1949. Vuonna 2015 järjestön jäsenmäärä oli yli 3 000 000 henkeä. ABVP:n aktiiveista monet ovat päätyneet vaikutusvaltaisiin asemiin Intian hindunationalistisissa hallituksissa.
Politiikassa ABVP on vaikuttanut osallistumalla useisiin ajankohtaisiin tapahtumiin. Intian itsenäistyttyä järjestö pyrki muuttamaan maan virallisen nimen hindinkieliseksi Bharatiksi. Vuonna 1961 järjestö osallistui Goan vapauttamiseen Portugalilta. Seuraavana vuonna järjestö osallistui puolustustehtäviin Kiinan–Intian sodassa. 1970-luvulla järjestö vastusti pääministeri Indira Gandhin julistamaa kansallista hätätilaa. 1990-luvulla järjestö osallistui Raman temppelin rakentamiseen tähdänneesen hankkeeseen, jonka seurauksena Baburin moskeija tuhoutui.
Koulutuspoliittisesti ABVP on muun muassa vastustanut seksivalistusta. Järjestö on myös vastustanut RSS:n vastaisena pitämänsä oppimateriaalin sekä englanninkielen käyttöä valtiollisissa kouluissa. Kampusalueilla ABVP on muodostanut partioita, jotka muun muassa vahtivat, että maan asevoimia eikä terroristien kuolemantuomioita kritisoida. Uttar Pradeshin osavaltiossa ABVP-aktiivit ovat muodostaneet "rakkausjihadin" vastaisia partioita. Kyseiset partiot luotiin varoittamaan naisia muslimimiehistä, jotka pyrkivät järjestön mukaan viettelemään hindunaisia ja käännyttämään näitä islamiin.
Diego Confalonieri

| Mitalit | Mitalit | Mitalit |  |
| --- | --- | --- | --- |
|  Diego Confalonieri |  Diego Confalonieri |  Diego Confalonieri |  |
Maa:   Italia
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | kalpa, joukkuekilpailu |  |
Diego Confalonieri (s. 11. huhtikuuta 1979 Milano) on italialainen miekkailija. Hän kilpaili vuoden 2008 kesäolympialaisissa Pekingissä ja sai siellä pronssia kalvan joukkuekilpailussa. Sen yksilökilpailussa hän jäi seitsemännelle sijalle.
Aiheesta muualla

Kuvia tai muita tiedostoja aiheesta Diego Confalonieri Wikimedia Commonsissa
Ahvenlampi (Parkano, Luomankylä)

| Ahvenlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°07′27″N, 22°56′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  oja Vatajanjokeen 
Järvinumero:  35.563.1.002
Mittaustietoja
Pinnankorkeus:  156,2 m 
Rantaviiva:  0,929 km 
Pinta-ala:  0,03401 km² 
 fiAhvenlampi 
Ahvenlampi  eli Ahvenlammi  on Pirkanmaalla Parkanossa Luomankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Ahvenlampi on osa Vatajanjoen valuma-aluetta.
Maantietoa

Lammen pituus on 400 metriä, leveys 150 metriä ja sen pinta-ala on 3,4 hehtaaria. Se sijaitsee Vatajanjärven eteläpuolella Huhdanmäen ja Myllylankaan välisessä loivassa notkossa. Jos vedenpinta olisi ylempänä, voisi lampi olla Pitkäjärven jatkeena. Vaikka ympäristössä olevia soita on ojitettu, ei yksikään oja laske lampeen. Sen laskuoja lähtee sen pohjoispäästä ja kulkee pääasiassa kaivettuna ojana, joka yhtyy kilometrin jälkeen Pitkäjärven laskuojaan Pihlajankylän pellolla. Laskuoja päättyy lopuksi Vatajanjokeen. Rantaviivan pituus on 950 metriä. Rannat ovat metsämaata lukuun ottamatta etelärantaa, joka on suota. Lammen itäpuolella sijaitsee 3–5 vapaa-ajan asuntoa, joille johtaa tiet Luomankylältä.
Aak

Aak-muusikkoja Munmyon pyhäkön rituaalissa
Aak (kor. 아악, hanja 雅樂) on korealaista hovimusiikkia. Se on lähtöisin kiinalaisesta yayue-musiikista. Japanissa vastaavat kirjoitusmerkit lausutaan gagaku. Muita korealaisen hovimusiikin tyylejä ovat dangak ja hyangak.
Aakia esitettiin Koreassa valtiollisten, kungfutselaisten rituaalien yhteydessä. Musiikkityyli saapui Koreaan Kiinasta vuonna 1116 keisarin lähettämän valtavan lahjan muodossa: siihen kuului paitsi satoja soittimia myös rituaaliasuja ja muusikoita. Vastaava musiikkityyli muuntui kiinassa pian, eikä aak muistutakaan kiinalaisia tai japanilaisia vastineitaan, vaan se on säilyttänyt 1100-luvun Song-dynastian yayuen piirteet. Se onkin käytännössä kiinalaisin soittimin esitettävää kiinalaistyylistä musiikkia, joten sillä on korealaisen musiikin historiassa erityinen asema.
Vanhojen lähteiden mukaan 1400-luvulla aak-kappaleita oli jopa 456. Nykyaikaan kappaleita on säilynyt vain kaksi. Ne ovat molemmat neljän minuutin pituisia ja koostuvat 32 nuotista.
Albert Ehrensvärd

Albert Ehrensvärd voi tarkoittaa seuraavia Ehrensvärd-aatelissuvun jäseniä:
Albert Ehrensvärd vanhempi (Albert Carl August Lars Ehrensvärd, 1821–1901), Ruotsin ulkoministeri vuosina 1885–1889
Albert Ehrensvärd nuorempi (Johan Jacob Albert Ehrensvärd, 1867–1940), Ruotsin ulkoministeri 1911–1914
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Albert Ehrensvärd”, voi hakea sivunnimihaulla, laajalla sivunnimihaulla tai tekstihaulla.
Diego Colotto

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Diego Daniel Colotto
Syntymäaika: 10. maaliskuuta 1981 (ikä 43)
Syntymäpaikka: Río Cuarto, Argentiina
Pelipaikka: keskuspuolustaja
Pituus: 184 senttimetriä
Seurat
| Vuodet | Seura | O | (M) |
| 2001–2004 | Estudiantes | 116 | (4) |
| 2005–2007 | Tecos UAG | 82 | (9) |
| 2007–2008 | Atlas | 31 | (2) |
| 2008–2012 | Deportivo La Coruña | 113 | (8) |
| 2012–2015 | Espanyol | 82 | (7) |
 Seurajoukkueuran tilastot kattavat vain kansalliset sarjat, päivitetty 30. toukokuuta 2015.
Diego Daniel Colotto (s. 10. maaliskuuta 1981 Río Cuarto, Argentiina) on argentiinalainen jalkapalloilija. Hän on pelipaikaltaan keskuspuolustaja.
Seurajoukkueura

Colotto pelasi vuodet 2000–2004 kotimaansa Estudiantesissa, kunnes siirtyi Meksikoon. Siellä hän edusti vuodet 2005–2007 Tecos UAGia ja yhden kauden 2007–2008 Atlasia. Monet eurooppalaisseurat Serie A:sta ja Englannin valioliigasta olivat kiinnostuneita hänestä, mutta Colotto päätti vielä tuolloin pelata Meksikossa.
30. elokuuta 2008 Colotto siirtyi espanjalaisseura Deportivo La Coruñaan. Hänestä maksettiin 2,5 miljoonan euron siirtokorvaus. Kaudella 2008–2009 hän pääsi pelaamaan Uefa-cupin karsintaotteluita norjalaista Brannia vastaan. Deportivo hävisi ensimmäisen osan vieraissa numeroin 2–0, mutta toisessa osassa he kirivät eron umpeen voittamalla kotiottelunsa samoin luvuin. Ottelu eteni rangaistuslaukauskilpailuun, jonka Deportivo voitti. Colotto kuului ottelun sankareihin yhdessä Deportivo-maalivahti Daniel Aranzubian kanssa, joka torjui kolme rangaistuslaukausta. Pääsarjassa Colotto pelasi yhteensä 11 ottelua.
22. kesäkuuta 2012 Colotto teki sopimuksen Espanyolin kanssa.
Aiheesta muualla

Esittely Deportivo La Coruñan virallisella kotisivustolla
Die Tageszeitung

Die Tageszeitung logo.
Die Tageszeitung, lyhyemmin TAZ, on saksalainen päivälehti. Lehti tunnetaan teknologisena edelläkävijänä, joka jo vuonna 1995 tarjosi sisältönsä luettavaksi internetin kautta. Vuonna 2009 Die Tageszeitung alkoi julkaista digitaalista versiotaan e-kirjojen epub-formaatissa.
Aiheesta muualla

Kuvia tai muita tiedostoja aiheesta Die Tageszeitung Wikimedia Commonsissa
Die Tageszeitung (saksaksi)
888casino

| 888casino |
| --- | --- |

Perustettu:  1997
Kotipaikka:  Gibraltar
Toiminta-alue:  Maailmanlaajuinen
Toimiala:  Uhkapeli
Emoyhtiö:  888 Holdings
Kotisivu:  fi.888casino.com
Infobox OKVirheellinen NIMI-arvo: 
888casino, aiemmin Casino-on-Net, on vuonna 1997 perustettu, Gibraltarille rekisteröity nettikasino. Se on eräs Internetin vanhimmista kasinoista, ja vuonna 2013 siitä tuli ensimmäinen vain Internetissä toimiva kasino, jolla on lisenssi toimia Yhdysvalloissa.
Historia

Casino-on-Netin perustivat veljekset Aaron ja Avi Shaked yhdessä kumppaneidensa Ron ja Shay Beb-Yitzhaqin, jotka myös ovat veljeksiä, kanssa vuonna 1997. Aaron Shaked sanoo keksineensä nettikasinon idean osallistuessaan hammaslääketieteen konferenssiin Monte Carlossa. Vuonna 1994 Antigua and Barbuda hyväksyivät vapaakauppa- & jalostusaluelain, mikä avasi tietä laillisten nettikasinoiden kehittymiselle. Vuonna 2010 Casino-on-Net muutti nimensä 888casinoksi ja yhtenäisti ilmeensä muiden 888-brändien kanssanssa. Vuoteen 2015 mennessä sivustolla oli lisenssi ja se toimi Gibraltarilla, New Jerseyssä, Tanskassa, Espanjassa sekä useissa muissa maissa ja alueilla.
888casino oli Snookerin vuoden 2013 Senioreiden Maailmanmestaruuskisojen pääsponsori.
Gaming Intelligence -lehti kuvasi 888casinoa ”ainoaksi aidosti pan-eurooppalaiseksi kasinoksi.”
888casinolle on myönnetty eCOGRAn Turvallinen ja Reilu (Safe and Fair) -takuumerkki.
Historia > Yhdysvallat

Lokakuussa 2006 Yhdysvaltain kongressin hyväksymän lain seurauksena, verkkopeliyhtiöt pakotettiin olemaan läsnä USAn markkinoilla,selvennä mikä johti näiden sivustojen laajaan poistumiseen Yhdysvaltojen markkinoilta. [lähde? ]
Maaliskuussa 2013 Nevada Gaming Commission myönsi 888casinolle Interaktiivisen pelipalveluiden tuottajan lisenssin, jolloin yrityksestä tuli ensimmäinen USAn toimivallan alueella toimiva yritys, joka tarjoaa pelipalveluita vain verkossa.
Tammikuussa 2011 New Jerseyn lainsäätäjä sääti Raymond Lesniakin ajaman asetuksen, joka salli onlinepelaamisen yli 21-vuotiaille New Jerseyn asukkaille. Elokuussa 2013 888casino allekirjoitti sopimuksen Caesars Entertainment Corporationin kanssa ryhmän ja All American Poker Networking (AAPN) yhteisen Avenue Capital-hankkeen välityksellä. Sopimuksen ansiosta 888casino voi tarjota oman brändinsä mukaisia tuotteita New Jerseyssä.
888casino julkistaa kuukausittain riippumattoman auditoijan tarkastaman kasinon voittojen palautusprosentin (Casino Payout Percentage), jonka se sisällyttää jokaiseen peliinsä, sekä 888casinon keskimääräisen voittojen kokonaismaksuprosentin. 888casinon palautusprosentti on 95.1%.
Palkinnot

| Palkinto | Vuosi |
| --- | --- |
Vuoden Operaattori, eGR Operator Awards: 2021
Paras Kasino-operaattori, Gaming Intelligence Awards: 2015
Vuoden Digitaalinen Operaattori of the Year, Global Gaming Awards: 2014
Vuoden Operaattori, eGR Operator Awards: 2013
Paras Kasino-operaattori, eGR Operator Awards: 2013
Aiheesta muualla

888casinon verkkosivuilla